
ΔΙ-ΔΡΥΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
 «ΦΥΣΙΚΟΙ ΚΙΝΔΥΝΟΙ ΚΑΙ ΑΝΤΙΜΕΤΩΠΙΣΗ ΚΑΤΑΣΤΡΟΦΩΝ»

ΔΙΑΛΕΞΗ
ΦΥΣΙΚΟΙ ΚΙΝΔΥΝΟΙ ΚΑΙ ΚΟΙΝΗ ΓΝΩΜΗ:
Αντιλήψεις και επιστήμη, το μέγα διακύβευμα

Ανδρέας Τρούμπης
Καθηγητής Τμήματος Περιβάλλοντος
τ. Πρύτανης Πανεπιστημίου Αιγαίου

ΠΕΜΠΤΗ 17 ΙΑΝΟΥΑΡΙΟΥ 2019 - ΩΡΑ 18.00
ΠΑΝΕΠΙΣΤΗΜΙΟ ΑΙΓΑΙΟΥ
ΑΜΦΙΘΕΑΤΡΟ ΓΕΩΓΡΑΦΙΑΣ - ΜΥΤΙΛΗΝΗ

Tο Δι-ιδρυματικό Πρόγραμμα Μεταπτυχιακών Σπουδών «Φυσικοί Κίνδυνοι και Αντιμετώπιση Καταστροφών» στα πλαίσια των Σεμιναριακών του Διαλέξεων διοργανώνει την Πέμπτη 17 Ιανουαρίου 2019, στις 18.00 στο Αμφιθέατρο του Τμήματος Γεωγραφίας του Πανεπιστημίου Αιγαίου, διάλεξη από τον Καθηγητή του Τμήματος Περιβάλλοντος του Πανεπιστημίου Αιγαίου Ανδρέα Τρούμπη, τ. Πρύτανη Πανεπιστημίου Αιγαίου με θέμα «ΦΥΣΙΚΟΙ ΚΙΝΔΥΝΟΙ ΚΑΙ ΚΟΙΝΗ ΓΝΩΜΗ: Αντιλήψεις και επιστήμη, το μέγα διακύβευμα». 
Η εκδήλωση είναι ανοικτή προς τους φοιτητές, την πανεπιστημιακή κοινότητα και το κοινό.

Tο Δι-ιδρυματικό Πρόγραμμα Μεταπτυχιακών Σπουδών 
«Φυσικοί Κίνδυνοι και Αντιμετώπιση Καταστροφών»
Tο Δι-ιδρυματικό Πρόγραμμα Μεταπτυχιακών Σπουδών «Φυσικοί Κίνδυνοι και Αντιμετώπιση Καταστροφών» λειτουργεί για πρώτη χρονιά το ακαδημαϊκό έτος 2018-2019 στη Μυτιλήνη, και είναι το αποτέλεσμα συνεργασίας μεταξύ των Τμημάτων  Γεωγραφίας και Περιβάλλοντος του Πανεπιστημίου Αιγαίου, Γεωλογίας του Αριστοτελείου Πανεπιστημίου Θεσσαλονίκης, και του Εθνικού Αστεροσκοπείου Αθηνών. Στο πλαίσιο της λειτουργίας του Δι-ιδρυματικού ΠΜΣ συνεργάζονται επίσης το Μουσείο Φυσικής Ιστορίας Απολιθωμένου Δάσους Λέσβου (Μ.Φ.Ι.Α.Δ.Λ.), το Μουσείο Φυσικής Ιστορίας του Πανεπιστημίου Κρήτης (Μ.Φ.Ι.-Π.Κ.) και το Αριστοτέλειο Μουσείο Φυσικής Ιστορίας Θεσσαλονίκης (Α.Μ.Φ.Ι.Θ.)
Αντικείμενο του Δι-ιδρυματικού  Προγράμματος Μεταπτυχιακών Σπουδών είναι η εκπαίδευση και η έρευνα για την κατάρτιση επιστημόνων σε θέματα που αφορούν φυσικούς κινδύνους και καταστροφές και την αντιμετώπισή τους με σύγχρονες μεθόδους και τεχνικές της επιστήμης διαχείρισης των περιβαλλοντικών κινδύνων.

